b'\n_START_ARTICLE_\nKonjska mo\xc4\x8d\n_START_PARAGRAPH_\nK\xc3\xb2njska m\xc3\xb3\xc4\x8d - KM (HP) je skupni naziv ve\xc4\x8d enot za merjenje mo\xc4\x8di. Pri nas se je ve\xc4\x8dinoma uporabljala nem\xc5\xa1ka definicija, po kateri je ena konjska mo\xc4\x8d enaka natan\xc4\x8dno 735,49875 W. Mednarodni sistem enot te enote ne dovoljuje ve\xc4\x8d, kljub vsemu pa ostaja v rabi predvsem pri navajanju mo\xc4\x8di motorjev z notranjim zgorevanjem v letalstvu in avtomobilizmu.\n_START_SECTION_\nFrancoska definicija\n_START_PARAGRAPH_\nSvojo lestvico za obdav\xc4\x8denje uporablja Francija in za njo druge frankofonske de\xc5\xbeele. Oznaka je CV (Cheval Vapeur). CV je povezana z mo\xc4\x8djo in, v novej\xc5\xa1em \xc4\x8dasu, z emisijami CO\xe2\x82\x82._NEWLINE__NEWLINE_\xc5\xa0tevilo CV oziroma dav\xc4\x8dna mo\xc4\x8d je  = (P/40)1.6+ U/45, kjer je P maksimalna mo\xc4\x8d motorja v kW in U emisije CO\xe2\x82\x82 v g/km._NEWLINE_Najbolj znana primera francoskega poimenovanja velikosti avtomobilov pri nas sta Citro\xc3\xabn 2CV in Renault 4CV, leta 1946 predstavljeni model z motorjem in pogonom zadaj, \xc5\xa1e najbolj pa R4 (predstavljen leta 1961, motor in pogon spredaj), pri nas poznan kot katrca, iz francoskega quatre (\xc5\xa1tiri).'